text: Husodde Strand Camping udvider
  04 februar 2014 kl. 05.52
  Husodde Strand Camping ved Horsens Fjord investerer tre millioner kroner i en større udvidelse af campingpladsen.
  Udvidelsen skyldes en stigning på mere end 30 pct. i antallet af overnatninger gennem de seneste fem år. Campingpladsen er i denne periode gået fra 30.000 til 40.000 overnatninger årligt.
  Husodde Strand Camping har i dag 225 pladser på 10 ha med tilhørende skov- og naturområde.
  Med udvidelsen kommer der bl.a. 15 nye pladser, en fordobling af bade- og toiletfaciliteterne og istandsættelse af eksisterende faciliteter. Det hele skal stå klar til påske i forbindelse med starten på den nye sæson, som campingejerne Dorthe og René Kofoed har positive forventninger til.
  - Vi har et klart koncept, hvor der er plads til alle og med de løbende forbedringer, forventer vi ikke bare at holde det høje antal overnatninger. Vi forventer også det vil fortsætte med at stige, siger René Kofoed til TV SYD.
  